3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

  การประกอบธุรกิจของแต่ละสายผลิตภัณฑ์หรือกลุ่มธุรกิจของบริษัทโดยแยกตามตารางโครงสร้าง

รายได้ แยกแสดงได้ดังนี้

บริษัท ไทยบรรจุภัณฑ์และการพิมพ์ จำกัด (มหาชน)

ลักษณะผลิตภัณฑ์หลัก คือ บรรจุภัณฑ์กล่องกระดาษดำเนินการผลิตตามแบบ หรือตัว อย่าง
ที่ลูกค้ากำหนดมา จึงเน้นภาพลักษณ์ที่โดดเด่นและสวยงาม กระดาษเป็นบรรจุภัณฑ์ที่นิยมใช้กันมาก
สำหรับบรรจุสินค้าเพื่ออุปโภคบริโภคโดยตรง เนื่องจากราคาถูก น้ำหนักเบา
อีกทั้งสามารถนำมาผลิตใหม่ (Recycle)ได้สามารถนำเสนอได้หลายรูปทรง เช่น ถุง ซอง กล่อง
เป็นต้น บรรจุภัณฑ์กระดาษ ควรมีคุณสมบัติที่ไม่ฉีกขาดง่ายและสามารถต้านทานแรงทะลุได้ดี
ดังนั้นบริษัทจึงได้ศึกษาวิธีการที่จะทำให้บรรจุภัณฑ์กระดาษมีความทนทาน
โดยใช้วิธีการเคลือบหรือชุบผิวด้วยน้ำยาวานิชหรือน้ำยาวอเตอร์เบส และใช้วิธีการขัดเงาด้วย
น้ำยาเคลือบเงา
เพื่อให้เกิดความเงางามและรักษาสีสันของสิ่งพิมพ์ให้คงอยู่ในสภาพเดิมได้ยาวนานและได้ทำการพัฒนากรรมวิธีดังกล่าวจนสามารถนำมาใช้กับผลิตภัณฑ์ของบริษัทได้เป็นอย่างดี
ผลิตภัณฑ์หลัก และสินค้าที่เกี่ยวข้องของบริษัทแบ่งเป็น 2 ชนิด คือ

(1) กล่องกระดาษประกบฟูก (Paperboard with Corrugated Fiberboard)

มีกรรมวิธีการผลิตโดยการพิมพ์ออฟเซ็ทเป็นลวดลาย
และสีสันลงในกระดาษแข็งการ์ดบอร์ดหรือกระดาษขาวหน้าแป้งแล้วนำไปประกบ (Laminated)
กับกระดาษลูกฟูก (Kraft) ซึ่งบริษัทจะเน้นการผลิตกระดาษลูกฟูกลอน B
ซึ่งเป็นลูกฟูกพิมพ์ลอนใหญ่ใช้บรรจุสินค้าที่มีขนาดใหญ่ และต้องการความแข็งแรงส่วนลูกฟูกลอน E
ซึ่งเป็นลูกฟูกลอนเล็กที่สุดใช้กับสินค้าที่ต้องการกล่องที่มีความสวยงาม และพิถีพิถัน โดยมีทั้งชนิด 2
ชั้น และ 3 ชั้น ต่อจากนั้นนำไปปั๊ม (Diecut) ให้ได้รูปร่างและขนาดเท่ากับกล่องที่ลูกค้าต้องการ
จากนั้นนำไปขึ้นรูปเป็นกล่องกระดาษ สินค้าที่นิยมใช้กล่องชนิดนี้ เช่น กล่องผงซัก ฟอกขนาดใหญ่
กล่องของเด็กเล่น กล่องบรรจุเครื่องครัว เป็นต้น

  (2) กล่องกระดาษแข็ง (Paperboard Boxes)

มีกรรมวิธีการผลิตเช่นเดียวกับกล่องกระดาษประกบฟูก
แต่ไม่ต้องผ่านขั้นตอนการประกบกระดาษลูกฟูกเท่านั้น
ส่วนใหญ่ใช้บรรจุสินค้าที่สัมผัสกับสินค้าอุปโภคบริโภคโดยตรง เช่น ผงซักฟอกขนาดกล่องเล็ก
ผลิตภัณฑ์เครื่องใช้ไฟฟ้า อุปกรณ์อิเลคทรอนิคส์ ผลิตภัณฑ์ประเภทอาหาร เช่น
อาหารเช้าชนิดเกล็ดและผง อาหารเสริมสุขภาพ ยารักษาโรคต่าง ๆ
เครื่องใช้ส่วนตัวและเครื่องใช้ในครัวเรือน เป็นต้น

 บริษัท ที พี พี อินเตอร์เนชั่นแนล จำกัด

บริษัทประกอบธุรกิจด้านการลงทุนในกิจการ หรือโครงการต่าง ๆ ที่มีความเสี่ยงต่ำ
และมีความชำนาญ

3.2 การตลาด และภาวะการแข่งขัน

แนวโน้มของต้นทุนในการผลิตยังคงมีทิศทางที่สูงขึ้นอันเนื่องมาจากราคาน้ำมันที่ยังไม่มีสัญญาณว่าจะลดลง
หรือคงที่แต่อย่างใด ทำให้บริษัทฯ ต้องพยายามควบคุมต้นทุนในการผลิต ในทุกๆ
ด้านตั้งแต่การเพิ่มประสิทธิภาพไปจนถึงการจัดซื้อวัตถุดิบ

ถึงแม้ว่ารัฐบาลได้มีการประกาศลดอัตราภาษี
การนำเข้าของกระดาษลงมาเป็นศูนย์เพื่อเป็นการกระตุ้นอุตสาหกรรมสิ่งพิมพ์ในอันที่จะทำให้ประเทศไทยเป็น
HUB ของอุตสาหกรรมการพิมพ์ในภูมิภาคเอเชียตะวันออกเฉียงใต้ก็ตาม
แต่การลดอัตราภาษีศุลกากรดังกล่าวมุ่งเน้นในการสนับสนุน อุตสาหกรรมสิ่งพิมพ์ที่เป็นพวกหนังสือ
สมุดเขียน หนังสือเรียน นิตยสาร เพื่อการบริโภคภายใน และผลิตเพื่อการส่งออกเสียเป็นส่วนใหญ่
อุตสาหกรรมบรรจุภัณฑ์กระดาษมิได้รับประโยชน์จากการลดอัตราภาษีศุลกากรในครั้งนี้มากนัก
เพราะวัตถุดิบหลัก คือ กระดาษหน้าแป้ง ยังไม่ได้รับการลดภาษีศุลกากร ยังคงอัตราเดิมอยู่
เพื่อเป็นการคุ้มครองอุตสาหกรรมกระดาษภายในประเทศตามที่กลุ่มอุตสาหกรรมผลิตกระดาษร้องขอ

ในปี 2549 รัฐบาลได้มุ่งเน้นที่จะสนับสนุนกลุ่มอุตสาหกรรมที่มีแนวโน้มในการเติบโตสูง
อันเนื่องมาจากมีศักยภาพในการแข่งขันกับประเทศจีนในภูมิภาคเอเชียนี้ได้
และใช้วัตถุดิบภายในประเทศในการผลิตเป็นส่วนใหญ่ ที่เห็นได้ชัดคืออุตสาหกรรมรถยนต์
อุตสาหกรรมอิเล็กทรอนิกส์ อุตสาหกรรมอาหาร อุตสาหกรรมสิ่งพิมพ์

ดังนั้นในปี 2549 บริษัทจึงมุ่งเน้นในการเข้าตลาดไปยังกลุ่มอุตสาหกรรมที่ภาครัฐให้ความสำคัญ
และสนับสนุนเป็นหลัก และในขณะเดียวกันก็พยายามเพิ่มส่วนแบ่งตลาดในลูกค้าเดิมให้เพิ่มขึ้น
โดยจัดทำระบบภายในให้ได้มาตรฐานสากลอันเป็นการประกันถึงมาตรฐานของคุณภาพสินค้า
และความรับผิดชอบต่อสังคม ในการรักษาสภาพแวดล้อม ซึ่งเป็นเครื่องมืออันหนึ่งในการทำตลาดในปี
2549 นี้

3.3 การจัดหาผลิตภัณฑ์หรือบริการ

(ก) ในการจัดซื้อหรือจัดหาวัตถุดิบที่เข้ากระบวนการผลิต เพื่อให้ได้ผลิตภัณฑ์ที่มีคุณภาพทางบริษัท ฯ
ได้นำระบบคุณภาพ ISO มาควบคุมกระบวนการจัดซื้อโดยได้มีการตรวจประเมินติดตามผลประ
กอบการของผู้ขายผู้จัดหาอย่างต่อเนื่อง
เพื่อที่จะควบคุมคุณภาพของผลิตภัณฑ์ให้เกิดความเสถียรซึ่งจะสอดคล้องกับนโยบายคุณภาพของบริษัทที่มีให้แก่ลูกค้าทุกรายของบริษัท

(ข) กระบวนการผลิตที่มีผลกระทบต่อสิ่งแวดล้อม

บริษัท ไทยบรรจุภัณฑ์และการพิมพ์ จำกัด (มหาชน ) ผู้นำด้านการผลิตบรรจุภัณฑ์กระดาษ
มีความตระหนักถึงความสำคัญของสิ่งแวดล้อมเป็นอย่างยิ่ง จึงได้จัดตั้งระบบการจัดการสิ่งแวดล้อมขึ้น
และมีนโยบายที่จะปฏิบัติตาม
เพื่อที่จะรักษาและปรับปรุงสภาพแวดล้อมให้ดีขึ้นอย่างต่อเนื่องโดยที่ผู้บริหารระดับสูงและพนักงานทุกคนมีความมุ่งมั่นที่จะปฏิบัติดังต่อไปนี้

1.  ปรับปรุงระบบการจัดการสิ่งแวดล้อม กระบวนการ และผลิตภัณฑ์ของบริษัท
    โดยสอดคล้องกับข้อกำหนดของมาตรฐานการจัดการสิ่งแวดล้อม ISO 14001

2.  ปฏิบัติตามกฎหมายและข้อกำหนดต่าง ๆ ทางด้านสิ่งแวดล้อมที่เกี่ยวข้องกับกิจกรรมของบริษัท

3.  มีการอนุรักษ์ทรัพยากรธรรมชาติ รวมถึงพลังงานต่าง
    โดยจะใช้ประโยชน์ให้คุ้มค่าและก่อให้เกิดผลกระทบต่อสิ่งแวดล้อมน้อยที่สุด

4.  มีการป้องกันมลพิษทางอากาศ ขยะและของเสีย สารเคมี
    โดยจะจัดทำเป็นวัตถุประสงค์และเป้าหมายด้านสิ่งแวดล้อม เพื่อนำไปปฏิบัติ
    ทั้งนี้เพื่อการปรับปรุงอย่างต่อเนื่องและลดมลภาวะต่อสังคม ชุมชน

5.  มีการสร้างจิตสำนึกต่อสิ่งแวดล้อมให้แก่พนักงาน
    โดยที่นโยบายสิ่งแวดล้อมจะได้รับการนำไปปฏิบัติรวมถึงมีการเผยแพร่แก่สังคมและชุมชน